CELEX: 62016CN0643
Language: et
Date: 2016-12-12 00:00:00
Title: Kohtuasi C-643/16: Eelotsusetaotlus, mille on esitanud High Court of Justice (England & Wales), Queen’s Bench Division (Administrative Court) (Ühendkuningriik) 12. detsembril 2016 – American Express Co. versus The Lords Commissioners of Her Majesty’s Treasury

13.3.2017   
            
            
               ET
            
            
               Euroopa Liidu Teataja
            
            
               C 78/11
            
         Eelotsusetaotlus, mille on esitanud High Court of Justice (England & Wales), Queen’s Bench Division (Administrative Court) (Ühendkuningriik) 12. detsembril 2016 – American Express Co. versus The Lords Commissioners of Her Majesty’s Treasury
   (Kohtuasi C-643/16)
   (2017/C 078/15)
   Kohtumenetluse keel: inglise
   
      Eelotsusetaotluse esitanud kohus
   
   High Court of Justice (England & Wales), Queen’s Bench Division (Administrative Court)
   
      Põhikohtuasja pooled
   
   
      Kaebaja: American Express Co.
   
      Vastustaja: The Lords Commissioners of Her Majesty’s Treasury
   
      Eelotsuse küsimused
   
   
               1.
            
            
               Kas maksesüsteem, mille suhtes muidu ei kohaldataks direktiivi (EL) 2015/2366 (1) (edaspidi „teine makseteenuste direktiiv“) artikli 35 lõikes 1 sätestatud juurdepääsukohustust vastavalt teise makseteenuste direktiivi artikli 35 lõike 2 punktile b, hakkab kuuluma selle kohustuse kohaldamisalasse 1) kui sõlmitakse kaubamärkide kooskasutamise kokkuleppeid kooskasutuse partneritega, kes ise ei osuta selles süsteemis makseteenuseid seoses kaubamärkide kooskasutamise kaudu pakutavate toodetega, ja/või 2) kui makseteenuste osutamisel kasutatakse enda asemel agenti?
            
         
               2.
            
            
               Kui vastus esimesele küsimusele on jaatav: kas teise makseteenuste direktiivi artikli 35 lõige 1 on kehtetu osas, milles on sätestatud, et niisuguste kokkulepetega maksesüsteemide suhtes kehtib juurdepääsukohustus, järgmistel alustel:
               
                           a)
                        
                        
                           ELTL artikli 296 kohaselt põhjendamata jätmine;
                        
                     
                           b)
                        
                        
                           ilmne hindamisviga; ja/või
                        
                     
                           c)
                        
                        
                           proportsionaalsuse põhimõtte rikkumine?
                        
                     
         
      (1)  Euroopa Parlamendi ja nõukogu 25. novembri 2015. aasta direktiiv (EL) 2015/2366 makseteenuste kohta siseturul, direktiivide 2002/65/EÜ, 2009/110/EÜ ning 2013/36/EL ja määruse (EL) nr 1093/2010 muutmise ning direktiivi 2007/64/EÜ kehtetuks tunnistamise kohta (ELT 2015, L 337, lk 35).